b'\n_START_ARTICLE_\n5 eur\xc5\xb3 banknotas\n_START_SECTION_\nIstorija\n_START_PARAGRAPH_\nEuras buvo \xc4\xafvestas 1999\xc2\xa0m. sausio 1 d. ir tapo valiutai daugiau nei 300 milijon\xc5\xb3 \xc5\xbemoni\xc5\xb3. Pirmus trejus metus tai buvo \xe2\x80\x9enematoma\xe2\x80\x9c valiuta, naudota tik apskaitai. Grynieji pinigai \xc4\xaf apyvart\xc4\x85 i\xc5\xa1leisti 2002\xc2\xa0m. sausio 1 d. Jie pakeit\xc4\x97 12 euro zonos \xc5\xa1ali\xc5\xb3 nacionalinius banknotus ir monetas._NEWLINE_Slov\xc4\x97nija prie euro zonos prisijung\xc4\x97 2007 m, Kipras ir Malta \xe2\x80\x93 2008 m, Slovakija \xe2\x80\x93 2009 m, Estija \xe2\x80\x93 2011 m, Latvija \xe2\x80\x93 2014 m, o Lietuva \xe2\x80\x93 2015 m.\n_START_SECTION_\nPereinamasis laikotarpis\n_START_PARAGRAPH_\nPereinamasis laikotarpis, per kur\xc4\xaf senieji banknotai ir monetos buvo pakeisti \xc4\xaf eurus, truko apie du m\xc4\x97nesius (2002\xc2\xa0m. sausio 1 d.\xc2\xa0\xe2\x80\x93 2002\xc2\xa0m. vasario 28 d.). Oficiali data, kada nacionalin\xc4\x97 valiuta nustoja b\xc5\xabti legalia atsiskaitymo priemone, kiekvienoje \xc5\xa1alyje vis kitokia. Grei\xc4\x8diausiai laikotarpis baig\xc4\x97si Vokietijoje, kur mark\xc4\x97 nebegaliojo jau 2001\xc2\xa0m. gruod\xc5\xbeio 31 d., nors pereinamasis laikotarpis dar t\xc4\x99s\xc4\x97si du m\xc4\x97nesius. Net po pereinamojo laikotarpio senos valiutos yra priimamos \xc4\xaf nacionalinius centrinius bankus terminu nuo 10 met\xc5\xb3 iki neriboto keitimo.\n_START_SECTION_\nPoky\xc4\x8diai\n_START_PARAGRAPH_\nBanknotuose, i\xc5\xa1leistuose iki 2003\xc2\xa0m. lapkri\xc4\x8dio m\xc4\x97n., pavaizduotas pirmojo Europos Centrinio Banko prezidento Wim Duisenberg para\xc5\xa1as. 2003\xc2\xa0m. lapkri\xc4\x8dio 1 d. prezidentu tapo Jean-Claude Trichet. Nuo tada banknotuose vaizduotas jo para\xc5\xa1as. Kupi\xc5\xabros, i\xc5\xa1leistos po 2012\xc2\xa0m. kovo turi tre\xc4\x8diojo Europos Centrinio banko prezidento Mario Draghi para\xc5\xa1\xc4\x85.\n_START_SECTION_\nSerija \xe2\x80\x9eEuropa\xe2\x80\x9c\n_START_PARAGRAPH_\nIki 2013 m. egzistavo tik viena banknot\xc5\xb3 serija. 2013 m. gegu\xc5\xbe\xc4\x97s 2 d. buvo i\xc5\xa1leisti pirmieji naujos serijos \xe2\x80\x9eEuropa\xe2\x80\x9c 5 eur\xc5\xb3 banknotai. 5 eur\xc5\xb3 banknotas yra pirmasis naujos serijos nominalas. Naujasis 10 eur\xc5\xb3 banknotas i\xc5\xa1leistas 2014 m. rugs\xc4\x97jo 23 d. Visi kiti nominalai bus i\xc5\xa1leid\xc5\xbeiami did\xc4\x97jan\xc4\x8dia tvarka. Serijos \xe2\x80\x9eEuropa\xe2\x80\x9c 5 eur\xc5\xb3 banknotas nuo pirmosios serijos banknoto skiriasi atspalviu (pagrindin\xc4\x97 spalva vis tiek raudona). D\xc4\x97l 2004 m., 2007 m. ir 2011 m. Europos S\xc4\x85jungos pl\xc4\x97tros, naujosios serijos \xe2\x80\x9eEuropa\xe2\x80\x9c 5 eur\xc5\xb3 banknoto Europos \xc5\xbeem\xc4\x97lapis atnaujintas, apimantis Malt\xc4\x85 ir Kipr\xc4\x85. Taip pat euro pavadinimas naujajame banknote para\xc5\xa1ytas ne tik lotyn\xc5\xb3 (EURO) ir graik\xc5\xb3 (EYP\xce\xa9) ra\xc5\xa1menimis, bet ir kirilica (EBPO), nes 2007 m. \xc4\xaf Europos S\xc4\x85jung\xc4\x85 \xc4\xafstojo Bulgarija. Naujas su kalbomis susij\xc4\x99s motyvas \xe2\x80\x93 Europos Centrinio Banko santrumpa para\xc5\xa1yta, ne 5, o 9 lingvistiniais variantais.\n_START_SECTION_\nDizainas\n_START_PARAGRAPH_\nPenki\xc5\xb3 eur\xc5\xb3 banknotas yra ma\xc5\xbeiausia kupi\xc5\xabra (120\xc3\x9762 mm) ir pagrindin\xc4\x97s spalvos yra pilka ir jos atspalviai. Visuose euro popieriniuose piniguose yra pavaizduoti skirting\xc5\xb3 Europos istorini\xc5\xb3 epoch\xc5\xb3 tiltai, arkos ar tarpduriai; penki\xc5\xb3 eur\xc5\xb3 kupi\xc5\xabrose atsispindi Klasikin\xc4\x97 epocha. Originaliuose Robert Kalina banknotuose pavaizduoti konkret\xc5\xabs paminklai, ta\xc4\x8diau d\xc4\x97l politini\xc5\xb3 prie\xc5\xbeas\xc4\x8di\xc5\xb3 nuspr\xc4\x99sta vaizduoti tik bendrinius epochos pavyzd\xc5\xbeius._NEWLINE_Kaip ir visuose banknotuose, penki\xc5\xb3 eur\xc5\xb3 kupi\xc5\xabroje yra u\xc5\xbera\xc5\xa1yta vert\xc4\x97, pavaizduota ES v\xc4\x97liava, ECB prezidento para\xc5\xa1as, min\xc4\x97to banko inicialai ES kalbomis, ES teritorijos, \xc5\xbevaig\xc5\xbed\xc4\x97s i\xc5\xa1 ES v\xc4\x97liavos ir dvylika apsaugos po\xc5\xbeymi\xc5\xb3, sura\xc5\xa1yt\xc5\xb3 \xc5\xbeemiau.\n_START_SECTION_\nApyvarta\n_START_PARAGRAPH_\n2018\xc2\xa0m. sausio m\xc4\x97n. Euro zonoje cirkuliavo apie 1 805 102 964 vnt. 5 eur\xc5\xb3 banknot\xc5\xb3. Tai yra ma\xc5\xbedaug 9 025 514 820 Eur vert\xc4\x97s banknotai. Europos Centrinis bankas atid\xc5\xbeiai stebi euro monet\xc5\xb3 ir kupi\xc5\xabr\xc5\xb3 apyvart\xc4\x85 ir kiek\xc4\xaf. Eurosistemos u\xc5\xbeduotis yra u\xc5\xbetikrinti produktyv\xc5\xb3 ir skland\xc5\xb3 euro banknot\xc5\xb3 tiekim\xc4\x85 ir i\xc5\xa1laikyti j\xc5\xb3 vientisum\xc4\x85 per vis\xc4\x85 Euro zonos plot\xc4\x85.\n_START_SECTION_\nPoveikis aplinkai\n_START_PARAGRAPH_\nEuropos Centrinis Bankas, kaip draugi\xc5\xa1ka aplinkai institucija, stengiasi gudriai panaudoti gamtos i\xc5\xa1teklius tam, kad i\xc5\xa1saugot\xc5\xb3 ger\xc4\x85 gyvenimo kokyb\xc4\x99 ir \xc5\xbemoni\xc5\xb3 sveikat\xc4\x85, gamindama ir tiekdama euro banknotus._NEWLINE_Euro banknotus naudoti saugu: nepriklausomi bandym\xc5\xb3 rezultatai parod\xc4\x97, kad euro kupi\xc5\xabros atitinka visas ES normas, \xc4\xafskaitant didel\xc4\x97 kiek\xc4\xaf chemini\xc5\xb3 med\xc5\xbeiag\xc5\xb3. Vis\xc5\xb3 med\xc5\xbeiag\xc5\xb3 koncentracija buvo ma\xc5\xbeesn\xc4\x97, nei draud\xc5\xbeiama.\n_START_SECTION_\nSekimas\n_START_PARAGRAPH_\nKelios \xc5\xbemoni\xc5\xb3 bendruomen\xc4\x97s Europos mastu d\xc4\x97l hobio seka euro banknot\xc5\xb3, patekusi\xc5\xb3 jiems \xc4\xaf rankas jud\xc4\x97jim\xc4\x85 ir \xc5\xbeino, kur jie keliauja ar keliavo, naudodami EuroBillTrakcer. Tikslas\xc2\xa0\xe2\x80\x93 u\xc5\xbefiksuoti kaip \xc4\xafmanoma daugiau banknot\xc5\xb3, kad \xc5\xbeinotume detales apie j\xc5\xb3 paplitim\xc4\x85. Iki 2018\xc2\xa0m. sausio m\xc4\x97n. EuroBillTracker jau u\xc5\xberegistravo daugiau nei 174 milijonus kupi\xc5\xabr\xc5\xb3, vert\xc5\xb3 daugiau nei 3,224 mlrd. eur\xc5\xb3.'